
Bucurescl, calea Griviței No 145 (lânsă Gara de Nord). București 


Oferă onor, sale clientele parfumuri din cele mai renumite fabrici fran- 
ceze, ruse, germane şi engleze; pudre de orez, depilatore și sapone alese, 
briliantine, superbe colorante pentru păr, diferite loţiuni, apă de colonia, de 
lavande, de verveine şi portugal, etc., ape şi pomezi de quinquina parfu- 
mate, Capilarine, col-cream de la princesse și cosmetice higienice, piepţini 
fini, Odol, perii, paste pentru dinţi, thermometre pentru baie şi diferite feluri 
de bureţi, glicerină, vasilină, lanolină şi tot felul de articole pentru tualete. 

Articole pentra menagiu, ca : ceaiuri, cafea şi cacao în sămânță şi pulbere, 
făină lactată Nestlé, culori vegetale, arome şi esențe pentru liqueruri şi li- 
monade, romuri și cognacuri, esențe pentru conserve alimentare, Sifoane cu 
cari se prepară ape gazoase, alcool şi sistematice mașine pentru spirt denatu- 
rat, ape minerale şi diferite săruri pentru băi, cum și prafuri «Zackerlin», 
carboral, borax, acid boric, naltalină ieftină, bicarbonat de sodiu, salol gi chi- 
nine, etc. Aniline şi culori, aparate, accesorii și gata soluţiuni, băi, pentru 
fotografie. Uleiuri și grăsimi minerale, parafină, benzină și vasilină ameri- 
cană, terebentine, pensule, lacuri şi culori pentru pictură, vopsele, ceară şi 
sârmă pentru parchete, etc. 

Diferite icrburi alese, rădăcini, scoarţe, frunze, flori şi seminţe pentru ceaiuri 
in și muștaruri, precum şi felurite uleiuri vegetale şi animale, ca: unt de 
cocos, de in, de ricin şi amigdale şi curat uleiu din ficat de morun pentru 
cura de iarnă, etc. 

Multe specialităţi farmaceutice române, franceze şi germane, precum : bu: 
giie, balsamuri pentru viaţă, capsule, cataplasme, coaltare, crayoane, ciaiuri 
drageie, elixire, emulsiuni uleioase, emplastre, glicerofosfate, globule, granule, 
injecţiuni, ovule, paste, pastile, perle, pilule, prafuri, săruri, supositorii, 80- 
luţiuni, siropuri şi vinuri medicamentoase care, prin rolul ce îndeplineso 
unele de a fi atiseptice și desinfectante iar altele nutritive și intăritoare, sunt 
preparate cu scopul de a fi intrebuiuţate la vindecarea suferinzilor cărora s% 
le redea sănătatea, lorţa şi energia și de a le fi reconstituante ale sistemulului 
nervos îndepărtându-le cu totul anemia și slăbiciunea generală. 

Bogat asortiment de cauciucărie gi pansamente cum instrumente și acce- 
sorii de resortul Farmaciei, Obstetricei şi Chirurgiei, Opticei gi Dentisticei, 
ca: vată şi tifoane, guthapercha și muşamale impermeabile, tuburi de cau- 
ciuc, canule, injectoare şi sistematice irigatoare pentru Moaşe şi Lehuse, pompe 
trage-lapte şi biberoane, plosci şi lizheane de porțelan, specule, aţă de mătase 
şi ace, siringi, sonde, aparate inhalatoare, bandage şi cercuri herniare, cor- 
sete elastice pentru doamne şi ciorapi pentru varice, tuburi stomachale, pul- 
verisatoare şi vaporisatoare, preservative, suspensoare thermometre maximale 
cum și alte utensile şi accesorii de sticlă, aluminiu platină, faianţă și por- 
celan, ochelari, foarieci și clești, etc. 

La cerere, expediază în orice parte a 'Ţărei, contra ramburs, prompt şi cs 
preţurile cele mai ieftine, ori și ce fel de mărfuri din această branșă. 

GINA CGEA DE TAINĂ 


GARMEN SYLVA 
Zise Crist: „6 să mă vândă 
Unul dintre voi!“ Și-amară 
l-a pătruns atunci durerea 
Pe-ucenici, și-L întrebară: 
Doamne, eu? 


Și lon nestrămutatul, 

Vai, și Petru, plin de spaimă, 

Și 'mprejur din nou cu toţii 

Tremurând pe rând însaimă: 
Doamne, eu? 


Ce şă zic atunci eu, biata, 

Eu cu inima mea slabă — 

Când și cei tari în credinţă, 

Când și însăși stânca 'ntreabă: 
Doamne, eu? 

Excursiunile școlare. 


— Aţi făcut în acest an cavă excursiuni şcolare ?. 

— Apoi unde să faci excursiuni aicea? N'ai nici monu- 
mente. n'ai nici locuri istorice!... Aşă mi-a răspuns odată 
un dascăl. Şi eră unul din dascălii buni. 

Erà dascăl bun dar nu puteă face excursiuni cu şcolarii 
din pricină că nu aveă nici locuri istorice, nici monumente. 

Şi sunt mulţi chiar dintre dascălii buni cari cred aseme- 
nea lucru. 

Sunt mulţi dascăli buni cari cred că un elev dacă nu ştie 
să spună pe din afară regula înmulţirii. atunci nu ştie în- 
mulţirea, chiar de ar fi cât de meşter elevul să facă în- 
mulţirea. 

Sunt încă mulţi dascăli, de toate gradele, pentru cari toată 
ştiinţa se cuprinde în putinţa de a spune regula ori de a 
recită un text respectiv... De aceea e firesc lucru ca şi mulți 
şcolari să creadă tot astfel. 

Stai odată de vorbă cu un elev, şi-l vezi că se gândeşte, 
răspunde la întebare, îţi pricepe întrebarea pricepe după 
puterile lui rostul lucrurilor, îşi dă seamă de ele, nu e prost. 

Du-te însă mai în urmă ca profesor şi pune aceluiaşi elev 
întrebări mult mai uşoare şi vei vedeă că ori nu'ţi răs- 
punde ori îți răspunde  alandala, parcă nu mai gândeşte, 
par'că nu'ţi pricepe întrebarea, parcă e prost. 

De ce? 

Pentrucă în faţa ta, profesor, el nu se mai gândeşte la 
lucrurile de cari l'ai întrebat, el din contră se gândeşte nu- 
mai la cartea lui de școală, se gândeşte oare în ce colț, în 
ce parte a cărţii lui o fi cuprins răspunsul la întrebarea ta. 

Ştiinţa nu vine din colţul cărţii, ştiinţa vine din obser- 
varea lucrurilor. Şi ceea ce este în colțul cărţii şi în toată 
cartea vine tot din observarea lucrurilor. Şi cine n'a obser- 
vat lucrurile nu pricepe nici ceea ce este în carte. 

Când de pildă citeşti într'o carte că fumul se ridică în 
sus, negreşit că înţelegi. Dar pentru ce înţelegi? Pentrucă 
de atâtea ori ai văzut fum ridicându-se în sus. Dar dacă 
nici odată n'ai fi văzut fum ridicându-se? Negreşit că n'ai 
fi înţeles. Poate chiar te-ai fi şi revoltat. Ai fi zis: Cum se 
poate fumul să se ridice în sus, cănd toţi corpii cad în jos! 

Cine ar fi crezut oare că aburii de apă pot să aibă atâta 
putere! Cine ar fi crezut oare că o căldare cu apă fiartă 
ar puteă fi in stare să tragă atâta greutate, atâtea vagoane 
cum trag astă-zi maşinele de drum de fier? 

Excursiunile şcolare sunt cele mai bune mijloace de a 
pune copiii în faţa naturii, in faţa lucrurilor din observarea 
cărora ese toată priceperea şi toată ştiinţa. 

Ca să faci excursiuni şcolare nu e nevoe numai decât 

de locuri istorice şi de monumente. Toate locurile şi lucru- 
rile pe cari D-zeu le-a lăsat pe pământ, sunt locuri istorice 
şi monumente de cel mai mare interes pentru excursiuni 
şcolare. 

Tot ce-ţi ese înainte, tot ce întâlneşti în cale e cevă care 
trebue să atragă luarea aminte a excursioniștilor şcolari. 
De pildă: 

lată înaintea ta drum. Dar de ce drumul e pe acolo şi nu 
e pe dincolo? Pentrucă pe acolo e mai de-a dreptul de mers 
de pildă, la podul gârlei. 

— Dar de ce oamenii caută să meargă pe unde e mai 
de-a dreptul ? 


Copii în excursiune. 


— Pentrucă pe unde e mai de-a dreptul ajung mai curând, 
dacă nu e vre'o piedică. 

— Dar de ce pământul de pe drum e mai bătut, mai în- 
desat de cât pe câmp pe unde nu e drum? 

— Pentrucă cei ce merg calcă pământul cu picioarele, îl 
îndeasă, etc. 

— Pentru ce drumurile se pietruesc? 

— De ce pe unde e pietruit nu se face noroiu? 

— Pentru ce şoselele se fac mai ridicate la mijloc. 

— De ce se fac şanţuri pe marginile drumului ? 

— De ce se fac îngrădituri sau parapete pe marginele 
unor drumuri? 

— De ce drumul merge drept la pod? 

— De ce podul de peste gârlă e făcut tocmai pe unde 
trece drumul? etc. etc. 

“Iată numai despre drum atâtea întrebări şi pricini de 
gândit şi de observat şi de vorbit. Și încă pricini pe cari 
le găsesc scriind la birou, departe de drum și de excursiune. 

Tot aşă se poate găsì despre câmp, despre casă, despre 
gard, despre pământ, etc. 

De ce fac oamenii case? De ce casele se pun la rând pe 
lângă drum? De ce casele sunt acoperite? De ce acoperă- 
mântul e înclinat? Dece casa are ferestre? De ce are uşi? 
De ce are curte? De ce curtea e împrejmuită? De ce are poartă? 

Excursiunile desciplinează gândul şi mintea, învăţându-le 
a înţelege că în lume toate lucrurile își au rostul lor şi 
nimic nu este fără rost, 

Excursiunile sunt baza învăţăturii: Experienţă nu re- 
citare. 

Th. D. Sperantia. 


—— . XX 
p 


RGIREA ALBINELGR (1). 


> impul când albinele roiese e supus înrâuririlor din a- 
(“a fară ale vremii şi ale belșugului de flori şi se schimbă 
©% dela un ţinut la altul, ba chiar în acelaş loc, după ani. 
Ð De obiceiu, la noi roirea începe pe la jumătatea lui 
>» Maiu şi se prelungeşte până pe la 20 Iunie. La munte 
e mai târzie, iar în ţările mai călduroase începe din Aprilie. 
Roii ies între ceasurile 10 dimineaţa şi 3 după amiază şi 
var mai nainte sau mai târziu şi anume la 20, unul. Cei mai 
mulţi îşi iau sborul între ceasurile 12 şi 2. hoii ies pe timp 
senin şi liniştit, fără vânt. Timpul liniştit e priitor roirii. 
Caldura zilei trebuie să fie la umbră mai mare de 20 de 
grade centigrade; prea rar albinele roiese pe o căldură 
mai mică de 20, dar nici odată sub 160 Albinele sunt aţă- 
tate la roire, de razele soarelui când bat în urdiniş, ori chiar 
străbat în cuibul puetului. 

Imprejurările din afară n'au însă înrâuriri hotărâtoare 
asupra roirii. Ele stârnesc roirea, dar n'o pricinuesc. Prici- 
nile, cari împing albinele la roire sunt altele şi anume: 

1) Sosul albinelor. Unele soiuri de albine sunt pornite spro 
roire mai mult decât altele. Roii ieşiţi dintr'unii stupi trăesc 
şi înfloresc; iar ai altora pier. Aproape la jumătate din roi 
li se stinge neamul, ori câtă îngrijire li s'ar da. Unele so- 
iuri de albine au dar mai multă putere de viaţă. Prin ur- 
mare când cinevă îşi cumpără stupi, trebuie să aleagă nea- 
mul de albine, care are mai multă trăinicie. De asemenea 
când începi albinăritul nu eşti nici odată sigur de isbândă 
cu un singur stup. 

2) Vârsta mâăleii. Cei dintâi roi ies cu mătei cari au 
vârsta dela 3 ani în jos şi mai mult cu mătcile de 2 ani. 
Prin urmare, dacă voim a stăvili roirea, trebuie să prime- 
nim măteile în fiecare an. Timpul cel mai potrivit pentru 
aceasta e cu 10—15 zile înainte de culesul cel mare al mic- 
rei. Dar nici acest mijloc nu împiedică cu desăvârşire roi- 
rea, fiindcă o parte din albine pot să însoţească matca cea 
nouă la ieşirea ei după trântori şi cu acest prilej se face 
roirea cea dintâiu. 

3) Trântorii. In timpul culesului celui mare, un stup nu dă 
nici odată roiu, dacă n'are trântori. Prin urmare dacă voim 
ca trântorii să nu înrâurească asupra roirii, nu e destul să-i 
împuţinăm, ci trebuie să-i stârpim cu totul. Dar aceasta nu 
ne stă în putinţă şi nu e nici bine s'o facem, pentru că al- 
binele dacă n'au trântori ieşiţi din matca lor, primesc pe 
alţii streini, şi apoi trântorii sunt trebuincioşi pentru rod- 
nicia mătcii. 

4) Felul stupului înrâureşte cu deosebire asupra roirii, 
mai ales din pricina încăperii sale. Când o matcă rodnică 
umple fagurii cu mult puet, locul din stup devine prea mic 
şi albinele se văd silite să plece. Albinele cari stau în stupi 
mari roiese rar de tot. Astfel s'a dovedit că din 100 stupi, 
cu încăpere de 35—40 litri (două bănicioare sau doi dubli 
decalitri) 60 — 70 dau roi. Din 100 stupi cu încăpere de 50— 
60 litri, numai 25—30 dau roi, pe când la stupii mai mari, 
numărul roilor se ridică abia la 5 la sută. 


Roiul atârnat de cracă, 


Mărimea roiului e în strânsă legătură cu încăperea stu- 
pului. Un roiu e cu atât mai bun, cu câte mai mare; şie 
cu atât mai mare cu cât stupul din care iese e mai încă- 
pător. Stupii de 30--35 de litri dau cei dîntâii roi de 2—3 ki- 
lograme, greutate; stupii de 40—60 litri, dau roi de 3—4 
kilograme; pe când roii ieşiţi din stupi de 80—150 litri cân- 
tăresc 5—6 kilograme. 

5) Căsufele pe cari le are matca pentru ouat. Cei mai mulţi 

roi fug când matca şi albinele încep să se certe pe celulele 
în cari să şi pună una ouăle, iar celelalte mierea adunată. 
Ca să înlăturăm roitul pricinuit din lipsa de loc pentru ouat, 
trebuie să îngrijim ca totdeauna matca să aibă în cuib una 
sau două rame goale. 

6) Căldura din nătuntrul stupului. Căldura din năuntrul 
stupului creşte, ajungând până la 39 şi 40 de grade. Musca 
multă înghesuită într'un stup neincăpător se înnăbuşeşte şi 
e nevoită să-şi caute locuinţă într'altă parte. Căldura mare 
din stup o înlătură o locuinţă, care să nu se încingă de ar- 
şița soarelui, iar aerul din ea să se primenească fără să o 
răcească. Dacă în Aprilie. o căldură mare în stup prieşte 
puetului, în timpul roirii trebuie să o potolim prin deschi- 
derea urdinişului întreg şi chiar prin ridicarea stupului cu 
3— 4 milimetri de pe podina lui. 


7) Belşugul de flori. Albinele roiesc de obiceiu după ce 
a început culesul cel maro de miere, şi în mijlocie la o săp- 
tămână. Albinele se aşteaptă totdeauna la un belşug mare 
de miere, pe care să nu aibă unde s'o pună şi să fie silite 
a roi. De aceea înainte de cules, ele încep a clădi botci, pe 
cari le fac cu 8—10 zile înainte de ieşirea celui dintâiu roiu. 
Vom cercetă dar stupii la vreme şi vom nimici boteile dacă 
voim să împiedicăm roirea. 

E bine să lăsăm albinele a roi în voia lor? Sătenii îm- 
părtăşesc credinţa că stupul bun dă trei roi. Am avut pri- 
lejul să vedem chiar învăţători cari se îndeletnicesc cu al- 
binăritul, judecând astfel lucrurile şi bucurându-se de stupii 
dela cari au dobândit 3--4 roi, într'o vară. Dar în trei ani, 
cât am urmărit stupii lor, n'am dovedit nici o sporire a aces- 
tora. Am văzut cum din 10-—12 stupi cari îi aveau primă- 
vara, băgau în iarnă 30—40 de roi, dar nu scoteau cu viaţă 
decât tot 10— 12. Ceilalţi pieriau de foame şi de frig. Şi e 
greu să scoţi din capul omului păreri înrădăcinate. Numai 

roiul dîntâiu e bun. Ceilalți trebuiesc împiedecați de a ieşi 
sau împreunați cu alţii, ca să facem din mai mulţi, unul 
mare. Roii mici nu pot să-şi adune provizie destulă, ca să 
iasă din iarnă, şi nu-şi pot face căldura trebuincioasă pe 
frigul cel mare. Fără provizie nici matca nu se pune la în- 
ceputul primăverii cu toată puterea la ouat, ca să înmul- 
țţească musca. De aceea un roiu mic cu greu creşte în al- 
bine. O populaţie mare are totdeauna spor la adunatul mie- 
rii, mai ales în locurile cu flori puţine. Un stup cu muscă 
multă adună odată şi jumătate mai multă miere, decât doi 
stupi, cari ar aveă împreună tot atâtea albine. Şi mierea 
multă facă totdeauna muscă multă. Aceasta este taina de 
isbândă la albinărit. 

Mulţi cred însă că cu cât vor avea mai mulţi stupi, cu 
atâta vor luă dela ei mai multă miere. Mulţi stupi slabi ne 
mănâncă timpul şi munca fără folos. De aceea împiedeca- 
rea roilor de a ieşi va să zică scutirea noastră de muncă 
zadarnică. 

S'au arătat multechipuri de a împiedecă roirea; dar nici 
unul nu isbuteşte totdeauna, mai ales la un stup prins de 
boala roirii. 

1) Cel mai lesnicios mijloc e schimbarea unui stup gata 
de roit, cu altul mai slab, trecând pe unul în locul celuilalt. 
Aceasta se face în toiul culesului, într'o zi călduroasă, când 
multe albine au ieşit la câmp. Stupul gata de roit va pierde 
albinele de pe câmp, care la întoarcere vor intră în stupul 
cel slab, spre a-l imputernici şi îi va trece pofta de roit. 

2) Prin nimicirea botcilor de mătci, lăsându-se numai una, 
pentru cazul când albinele ar aveă de gând să-și prime- 
nească matca. 

3) Prin înmulţirea mai mult a neamurilor de albine, care 
n'au mare înclinare firească spre roire şi prin primenirea 
în fiecare an a măteilor. 

4) Prin aşezarea albinelor în stupi mari. Aceştia astâm- 
pără pornirea înăscută a albinelor spre roire. 

5) Ferind urdinişul de bâtaia soarelui, mai ales când lu- 
mina ar pătrunde în cuibul cu puet. 

6) Inlăturând prin primenirea aerului, creşterea prea mare 
a căldurii din stup. 

N. Nicolaescu şi Gh. Stoinescu. 


DDD DDP PD-PpP DDD DDD: 


Vindecarea cancerului cu chinină. — Se vesteşte din Roma, 
că medicul de spital Dr. Depauer a izbutit să vindece un caz 
de cancer abdominal prin injecţiuni de chinină aplicată în ame- 
stec cu alte materii. Deslușiri despre procedura sa medicul De- 
pauer nu dă încă, fiindcă voește să mai continue experimentările. 


La eines iii i ti ii ni i i i a a d 


wwW.dacoromanica.ro 


612 ALBINA 


Foloasele imlemeriilor şi ale băilor populare (4) 


Al doilea scop al infirmiriei este ca să aibă omul suferind, 
unde se arătă la doctor. 

Până acuma cum ereăâ? 

Veneam eu în comună şi trăgeam la casa obștei, la pri- 
mărie, acolo veneau şi bolnavii. Dar la primărie e lume şi 
lume, fel de fel de oameni, unul poate aveă o boală pe care 
nu vrea s'o ştie alţii şi-i venea greu şi nu se arătă defel; 
la altul trebuie să deschid o coptură, n'aveam tot ce trebuiea 
la primărie şi apoi se făceă şi murdărie, pe altul trebuiea 
să-l ascult la piept şi din pricina zgomotului din primărie 
nu puteam, şi pentru d-voastră şi pentru noi, eră greu. A- 
cuma nu mai e aşă. La infirmerie sunteţi numai d-voastră 
bolnavii şi cu mine. Acolo avem tot ce trebuie. De aceea 
când vine prin sat vătăşelul ori agentul şi vă spune că a 
venit doctorul, daţi buzna cu toţii, şi mic şi mare şi de boale 
mai uşoare şi de boale mai grele, la infirmerie. Acolo e scă- 
parea d voastră. Când nu-s eu, agentul sanitar e în toate zi- 
lele. La înţepături, la tăeturi, nu mai puneţi țărână ori ba- 
ligă, căci din pricina murdării care e acolo puteţi și muri, 
mergeţi la agent să vă lege rănile cu doctorii. 

Al treilea scop al imfirmeriii, este ca să aibă unde naşte 
femeile oamenilor nevoeși, cu locuinţe întunecoase, proaste 
şi murdare. 

Doctorii ştiu că o femee după co a născut, mătca ei pe 
dinlăuntru este numai o rană; dacă în casă, pe patul fe- 
meei, este necurăţenie sau murdărie, atunci acea murdărie 
răzbate până la rana matcei pe care o acoperă de puroiu şi 
o înveninează, femeea capătă frigura lehuzelor, sângele i se 
otrăvește prin acel puroiu şi ea moare! Câte femei nu pier 
aşă! La infirmerie însă, curăţenia e mare, moaşa comunei 
cu doctorii cu tot, e la îndemână şi așă femeea nu mai este 
primejduită de a muri de frigura lehuzelor. 

Duceţi-vă dar femeile să nască la infirmerie. 

Pe lângă infirmerii aţi văzut la Creţeşti, la Comana, la 
Hotare şi veţi vedeă în urmă şi în alte sate, ridicându-se 
alte clădiri, alte aşezăminte: băile sătești, băile populare 
cum se mai chiamă. Ele sunt făcute pentru ca să aibă ţă- 
ranul unde se duce să-şi spele corpul, de praful și necură- 
tenia ce se aşează cu timpul pe piele, mai ales în timpul 
muncei. Spălarea trupului cu apă şi săpun este de mare folos 
pentru sănătate. Pielea omului este ca o sită; ea este potricălită 
de o mulţime de mici găurelv (borticele)pe unde sudoarea şi 
răutăţile din corp sunt date afară, prin praf (colb) şi necu- 

răţenie, sudoarea se îmbâcseşte, găurelele acelea se astupă 
şi răutatea rămâne în corp, nu mai este dată afară. 

Prin spălare găurelele acelea se destupă, sudoarea ese 
mai lesne, răcorind trupul în timpul verei, şi cărând cu ea 
răutăţile din corp, sângele umblă mai lesne în trup, pofta 
de mâncare crește, mâncarea foloseşte mai mult și puterea 
se îndoeşte. 

Ca să înţelegeţi mai bine, de cât de mare folos este cu- 
văţenia corpului prin spălare cu apă şi săpun, să vă amin- 
tesc un lucru. Toţi aveţi copii mici? Aşă e! De ce se scaldă 
ci în toate serile? Tocmai pentru ca să crească şi să se în- 
tărească. Păcatul este că dela'nţăreare şi până când moare 
Românul nu se mai scaldă! Căci vara el se moaie în apă 
ca să se răcorească, dar nici odătă nu freacă cu săpun lipul 
de pe el. Cât de mult vatămă sănătaţii această neîngrijire ! 
Cevă mai mult? Spuneţi-mi mie care cal se îngraşă mai re- 
pede şi mai bine? Cel care e hrănit din belşug şi neţeselat 
ori cel ţesălat mai des și hrănit mai aşă? La armată, slavă 
Domnului, mâncare li se dă pe sponci, dar ţeselătură de 2 
ori pe zi! Şi ce frumoşi sunt caii din armată! 'Țesă- 
latul pentru cal e spălarea pentru om. Curăţenia trupului 
dă putere şi vioiciune, dă gust de viaţă şi gust de muncă. 

Dar până acum lucrul eră greu. Ţăranii n'aveau ca oră- 
şenii case anume, unde să se'mbăvze mai des. Acasă la ei, 
din mai multe pricini, eră greu. Acum însă guvernul a făcut 
în mai multe locuri această înlesnire. Grăbiţi-vă dar și vă 
folosiți de ea! Necurăţenia corpului în afară de slăbirea 
trupului şi de trândăvie, aduce şi multe boale; râta şi bu- 
bele sânt fiicele necurăţeniei. Baia este muma lor vitregă 
Ea le va alungă şi pe acestea. 

Vedeţi dar oameni buni, că aceste două clădiri cari s'au 
ridicat aşă de odată în mijlocul locuinţelor d-voastră, au 
venit cu gând bun către d-voastră, şi ca să vă facă mari 
înlesniri. Să vă fie dragi dar, şi să nu vă feriţi de ele. Să 
le iubiţi şi să ziceţi împreună cu mine: 

Trăiască guvernul care le-a făcut ! 


Dr. Nicolae Lupu. 
Medicul Circ. VII Hereşti (Ilfov). 


= e SASASI AAAA AAAA EANNNAaAAN 

Un mijloc contra clonțanilor (șobolanilor). Rădăcinele de odo- 
lean (leandru) rupte marunt, alungă clonțanii din 
orice localitate. Mai au rădăcinile deleandru însuși- 
rea că atrag pisicile la ele, și deci atât de groaza 
lor, cât și de mirosul rădăcinilor de odolean, clon- 
țanii fug. De ce dar am mai suferi clonţani, când 
ne putem atât de uşor scăpă de ei? Rădăcină de lean- 
dru se“găsesce de vânzare la drogherii şi grădinari. 

NICGLAE IGNESCU 
saata 
sN eunt câtevă săptămâni decând sa stins bătrânul om 
i 
HA ), politic și orator Nicolae Ionescu. Trecuse de opt- 
cN zeci de ani, și de multă vreme oboseala vârstei îl 
slăbise într'atât încât cu greu își mai puteă îndeplini 
datoriile lui de reprezentant al națiunii, ba în vremea din 
urmă viața lui abiă mai licăriă și unii îl și credeau mort 
de mai inainte. Ne facem datoria să spunem cititorilor noștri 
cine a fost bărbatul care a trecut din viață acum. 

Născut în anul 1820, Nicolae Ionescu a trăit și a lucrat 
cu generațiunea care a urmat celei dela 1848 și care a 
realizat marele act al unirii prinipatelor. Entuziast ca toți 
tovarășii săi de luptă, înflăcărându-se în susținerea unei 
idei, el aveă și darul de a vorbi frumos cum puțini l-au 
avut în țara noastră. 

Colaborator în 1856, cu marele Kogălniceanu, la ziarul 
Steaua Dunăriz, el a continuat a luă parte la toată activi- 
tatea politică și culturală din țara noastră până în anii din 
urmă. 

A fost profesor de istorie la liceul Naţional și apoi la 
Universitatea din lași, și totdeauna a știut să inspire dragoste 
școlarilor săi, să îi indemne la muncă și să-i deprindă a 
se încălzi și ei pentru marile idei de libertate, egalitate şi 
frăție. De aceea cu mare drag vorbiă tinerilor despre marea 
revoluțiune franceză și în jurul acestei mișcări, ca în jurul 
unui punct central, îi plăceă să grupeze o sumă de eveni- 
mente petrecute înainte sau în urmă: 

A fost membru al Academiei încă dela întemeierea ei 
în 1860, 

A fost ministru de externe în anii 1876—77 sub prezidența 
marelui lon Brătianu. 

A fost deputat sau senator aproape în toate legislaturile 
dela 1864 incoace. El făceă parte și din ultima cameră 
care a legiferat între 1901—1904. 

Ca scriitor, el a lăsat puține opere: câtevă studii istorice, . 
articole diferite și un număr de conferențe ținute la Ateneu. 
Acestea din urmă tractau despre î7/ferzu/ româno-bulgar 
și despre îzvăfăminfele ce se pot scoate din istoria patriez. 

Ca orator, el a fost totdeauna ascultat cu mare plăcere 

şi multe povestesc cu admirație despre dânsul aceia cari l-au 
cunoscut în floarea vârstei. Eu mi-aduc aminte că l-am 
auzit o singură dată, la lași, la inaugurarea statuei lui 
Gheorghe Asachi, intemeetorul școalelor din Moldova. Erà 
pe la 1890. Ionescu, deși de aproape șaptezeci de ani, 
aveă încă, multă vigoare în vocea sa și un farmec deosibit. 
Discursul acela, mișcă pe toţi cei de față și aplauze nenu- 
mărate acoperiră ultimele lui cuvinte. Mărturisind unui bă- 
trân, ce stă lângă mine, impresia vie ce-mi făcuse, acesta 
imi răspunse cu accent de mare părere de rău: «Dar să-l 
fi auzit acum douăzeci sau treizeci de ani!» L-am mai a- 
uzit vorbind în ultimiii ani în Cameră, dar nimic acum nu 
mai aminteă pe acela ce /usese odată Nicolae Ionescu. 
Așă a fost el: un suflet curat, o inimă caldă, un visător. 

Folosul semănatului în rânduri cu maşina. 


«mașinaDrill» este recomandată de toate stațiu- 
nile agronomice din Germania ca fiind cea mai 
bună pentru următoarele motive: semănatul se 
face mai repede, mai bine și uniform. Dacă proprie- 
tarului mare îi dă mâna să cumpere o astfel de mașină, 
nu mai puțin și micilor agricultori, cari în Reg. Wirttem- 
berg sunt asociați în așă numitele «Societăţi Agricole» cari 
prin cotizații anuale își procură unelte și mașini agricole. 
Fiecare societate agricolă dintr'o comună își trimete reprezen- 
tantul ei în adunarea «generală» care se întrunește de 2 
ori pe an în capitala districtului. Președintele acestei adu- 
nări este un profesor de agricultură sau o altă persoană 
cunoscătoare în materie agricolă. Aci se discută nevoile 
plugarilor, iar la urmă se procură în comun mașinele 
trebuincioase societăților agricole comunale, cari au un 
preț cu mult mai scăzut, decât dacă sar procură în parte. 
Eată deci foloasele cumpărării în comun; să vedem și 
folosul mașinei: Sămânța aruncată în pământ, spre a 
puteă incolți, are nevoie de aer, umezeală și căldură; 
lipsind una din aceste condițiuni, incolțirea nare loc. Dar 
sa constatat, că dacă una din aceste condițiuni se află în 
cantitate mai mică decât strictul necesar încolțirei, a- 
ceasta încă poate suferi. Sămânțţa trebuie pusă în pământ 
la o așă adâncime încât făcătorii germinațiunii să poată 
lucră deopotrivă. Când semănăm trebuie să ținem seamă 
de acest fapt, ca unele semințe să nu cadă prea la supra- 
fața pământului, iar altele să fie adâncite prea mult, căci 
atunci plantele cresc nepotrivit. Semințele adânc semănate 
nu încolțesc, sau foarte greu, căci aerul nu poate ușor 
străbate la ele; tot astfel se întâmplă și cu semânța puțin 
adâncită în pământ, cărei lipsindu-i umezeala necesară, 
capătă rădăcini slabe și ca urmare o plantă pipernicită, 
care foarte ușor suferă la geruri. Ca factorii germinaţiunii 
să lucreze puternic și deopotrivă la toate seminţele, se cere 
ca ele să fie puse la o anumită adâncime și această con- 
dițiune variază după plante, teren și climă; în unul și acelaş 
teren și cu aceeași climă, la o adâncime semănăm trifoiul 

și la alta porumbul. Stațiunea agronomică a fiecărei rugiuni 
e datoare să publice datele respective, după experiențele 
făcute, lucru de altfel cunoscut în toată Germania. 

Spre a puteă satisface aceste cerințe ale semănăturii 
suntem siliți a semănă în rânduri cu mașina, ca fiind cea 
mai de preferat în acest scop. Ea așează toate semințele 
la o adâncime pe care noi voim, ţinând seamă de cele 
sus zise. Efectul mașinei se cunoaște la răsărirea plantelor 
semănate cu ea, căci ele prind rădăcini puternice și nu 
sufer așă ușor la geruri sau uscăciuni. Afară de aceasta 
semănatul în rânduri cu mașina, dau plantelor și spațiul 
cerut de ele spre o dezvoltare normală. Semănând cu 
maşina prin înprăștiere, sau cu măna, semințele cad de 
regulă în unele Jocuri mai mult în altele mai puţin; în primul 
caz plantelor lipsindu-le spaţiul necesar de dezvoltare, cresc 
anevoie, indesându-se unele în altele, și mai ales cerealele 
produc un pai slab, spice scurte cu boabele mărunte, iar 
în al doilea caz aruncând puțină semânță pe unele locuri 
am pierdut cu această greşală o parte din teren, care nu 
produce nimic deși am cheltuit cu el, prin arătură, gunoire 
etc. iar buruenile găsesc mijlocul de a se înmulți. Se- 
mănatul în rânduri mai are folosul că dezvoltă plantele 
deopotrivă, au mai puțină umbră și ca urmare a acesteia 
internodurile la cereale sunt mai apropiate și deci dau 
paiului o mai mare tărie, opunându-se astfel influenţei vânturi- 
lor de a cădeă. Prin semănare cu mașina cruțăm și din 
sămânță care după V. Schwarz este cel puţin 20%, iar 
pentru un proprietar mare costul mașinei este dejă plătit 
intrun an. 


Livius Welovau. 
Hohenhein. 


PETRECERE 


T— 


Vorbe de copil. 

Marioara, fetiță de trei ani, şade pe genuchii tatălui său 
şi-l întreabă mângâindu-l : 

— Mă iubeşti tăticule ? 

— Da, drăguță. 

— Dar tot mai mult te iubesc eu pe tine! 

— De ce? întrebă tatăl mirat. 

— PFindcă tu ai trei copi, eu am un singur tată. 

Etatea la oare trebuiesc puși cârlanii la muncă, 


— Învățătorul. Odată ce a împlinit cârlanul trei ani, el poate 
fi pus la muncă. Nu este bine a-l întrebuinţă mai de tim- 
puriu pentru cuvântul că până la trei ani, el nu este des- 
tul de desvoltat, având mucşhii, oasele şi închieturile fără 
putere. 

Unii dintre sătenii noştri îi pune la muncă îndată ce 
au împlinit 2 ani şi chiar mai de vreme. Acesta este un 
obiceiu rău, care face mari neajunsuri mânjilor, căci munca 
la o vârstă atât de fragetă ie stânjineşte creşterea, le strică 
picioarele, îi face a nu creşta destul, a rămâne mici. 

Da, punerea la muncă prea de tineri, ca şi neîngrijirea, 
sunt pricini cari fac ca noi Românii, mai să nu avem cai 
mari, frumoşi, după cum au alte naţii, ca de pildă Ungurii. 

— Moș Gheorghe. Când stăm să judecăm, aşa este, se 
pune caii la muncă aproape de mânji, căci de, este nevoit 
creştinul. 

— Imvăţătorul. Oricât de strimtoraţi am fi, nu trebuie să 
înhămăm sau să punem şeaua pe cal mai 'nainte de a aveă 
cel puţin trei ani. La această etate se poate pune orice cal 
la muncă, cu condiţiune de a nu-l munci prea mult, pen- 
tru faptul că chiar la trei ani creşterea calului nu este is- 
prăvită, aşa că un serviciu greu poate încă a-l jigni în des- 
voltarea lui. Cumpătarea dar, în slujba ce cerem dela caii 
tineri, se va aveă în totdeauna în vedere. 

Ei nu se vor supune la muncă din greu, decât după ce 
au trecut de cinci ani, adică la șase ani, vârstă la care ca- 
lul se socotește adult, copt. La această vârstă oasele lui 
sunt pe deplin formate, fierte, şi statura terminată. Numai 
dela această etate înainte el îşi va îndeplini serviciul cu 
putere şi rezistenţă. 

— Gheorghe Ion. Apoi eu, d-le învăţător, am pus pe ne- 
gru meu la ham când a pornit pe al treilea an şi totu-și 
nu pare mai ridicat decât alţi cai din sat, pe cari îi ştiucă 
au fost înhămaţi mai de timpuriu. 

— Învățătorul. Trebuie priceput, că nu numai dela vârsta 
la care se pune la muncă calul, atârnă desvoltarea lui, ci 
și de alte condițiuni. Felul cum munceşte, cum îl hrănim, 
cum îl ţesălăm, cum îl adăpăm, cum îi dăm sare, cum îl 
potcovim, ete., îşi au fiecare înrîurirea lor asupra însuşiri- 
lor calului, pe care-l creştem, îl îngrijm. Putem pune un cal 
la muncă la 3— 4 sau 5 ani chiar, el va rămâne tot mic 
și pipernicit daca nu i s'a da! și nu i se dă bune îngrijiri. 
Când ca mânz s'a înţărcat prea de timpuriu, sau deși a 
fost înţăreat cu rost, s'a ținut însă în grajduri rău făcute 
nesănătoase, nehrănindu-se în dezjuns, sau muncindu-se peste 
puterile lui. 

In alte ţări, caii se îngrijesc mai cu socoteală, decât la 
noi, aşa de pildă în Ungaria ca şi în Rusia, state vecine 
nouă, ţăranul îşi iubeşte calul, îl creşte şi-l îngrijește cu 
multă râvnă şi pricepere. Alte naţiuni încă, ca de pildă 
Arabii, popor mult îndepărtat de noi, peste ţări şi mări, în 

Arabul şi calul său. 


Asia, întrec pe orice alt norod în îngrijirea şi creşterea cai- 
lor din care causă calul arăbesc este vestit prin frumuse- 
tea şi vioiciunea lui. De altfel, toată nădejdea Arabului este 
în calul lui, de aceia şi zic ei: «Este de trei ori fericit că- 
lăreţul care pleacă în răsboiu cu un cal bun, lui îi va da- 
tori onoarea şi viaţa.» 

Se spune încă o mulţime de zicători şi istorioare cu pri- 

vire la îngrijirea şi dragostea ce Arabul are pentru calul 
său. Aşa să povestim una: 

«Darvieuz, consul al Franţei în oraşul Seyda, 'într'o că- 
lătorie prin Ziban, ţară ce se găseşte în apropiere de Ara- 
bia, îi ese în cale un sărman arab, care nu avea altă avere 
decât o eapă prea frumoasă. Consulul cu gândul de a tri- 
mete acea eapă regelui Franţei de atunci, Ludovic al XIV, 
îi propune Arabului de a-i vinde eapa. Arabul strimtorat 
din causa lipsei, stete câtvă timp pe gânduri, în cele din 
urmă cade la învoeală, cere însă un preţ necrezut de mare. 
Consulul neîndrăznind a da un așa mare preţ, a scris re- 
gelui pentru a cere încuviinţare. Ludovic al XIV îi tri- 
mese ordin de a cumpără calul. 

Consulul vesti fără întârziere pe Arab, care soseşte că- 
lare pe mândra sa eapă; i se numără preţul convenit. Ara- 
bul îmbrăcat cu totul sdrenţăros, stă în picioare lângă eapa 
lui, uitându-se lung la bani, îşi ăruncă apoi ochii către eapă 
și suspinând-îi zise: <A! ce fac eu, te dau? La europeni cari 
te va face nefericită! Nu! rămâi cu mine trumoasa mea! Fii 
bucuria mea şi a copiilor mei.» 

Zicând aceste cuvinte, se asvârli pe ea, şi îşi reluă calea de 
unde venise, bine înţeles fără a luă banii.» 

— Gheorghe Ion. Mult şi-a iubit dobitocul bietul om. 

— Invățătorul. Şi Va iubit, ca pe un copil al său, nu ca 
unii dintre noi, cari nu are nici o dragoste de animale. 

(Va urma). Irimia Popescu. 


Medic Yeterinar 
DD o poor vo) 
Către abonaţi. 


Suntem dejà în a G-a lună din anul al VIII-lea și totuși un 
bun număr de abonaţi, wau înaintat încă costul abonamentului, 
ba unii chiar datorese şi pe trecut. Rugăm cu insistenţă pe 
domnii abonaţi să trimită cât mai neiutârziat micul cost al 
ubonameutulni, prin mandat poștal, care nu costă decât 0,05 
bani, adresat administraţiei noastre. 

Abonamentul e destul de mie pentru ca domnii abonaţi să 
nu ne silească a face cheltueli zadarnice pentru încasarea lui. 
Pe cei ce ne datorese din anii trecuţi, îi înştiinţăm că dacă 
până la 30 Martie nu-și vor achită datoriile, cel puţin în parte, 
le vom suspendă trimeterea revistei, luând și alte măsuri 
pentru a ne câștigă dreptul nostra, de oarece noi n'am trimis 
nimănui revista fără să ne fi fost cerută. 

ADMINISTRAȚIA 

Să fugi de fapta rea... 


Să fugi de fapta rea, creştine, 
Ascultă-al Domnului cuvânt, 
Şi făptueşte numai bine 

Din leagăn până la mormânt. 


Atunci cun zâmbet fericit 
Vei trece prin această viaţă, 
Și însă-și moartea liniştit 
Putea-vei s'o priveşti în faţă. 


Atunci plug, seceră şi sapă 
Vor fi uşoare 'n mâna ta; 
Şi lângă un ulcior de apă 

Ca lângă vin tu vei cântă. 


Iar când muri-vei, mult popor, 
Nepoţi, cu lacrămi te-or jeli; 
Și flori din lacrămile lor 

Pe-al tău mormânt vor răsări. 


Trad. de P. Dulfu. 


CUM SE SCRIA PE LA 1845 


a anul 1845, Nicolae Bălcescu şi A. Treb. Laurian 
Yi care în introducerea la cursul de Istorie pe atunci, 
caz zicea: «Românii au trebuință astăzi să se întemeeze 
“S în patriotizm şi în curaj şi să câștige statornicie în 
, caracter»; Bălcescu şi Laurian, zic, au început publi- 
carea unei reviste lunare: «Magazin Istorie pentru Dacia» 
revistă care a eşit câţivă ani şi care e destul de cunoscută 
tutulor. Răsfoind publicaţia aceasta am observat multe lucruri: 
Titlul: «Magazin Istorie pentru Dacia» e tipărit cu litere 
latine, iar restul copertei cu slove cirilice. 
Dela anul 1846, redactorii anunţă pe copertă: 
Pentru figura cea supărătoare a unor litere pentru că 
se încurcă prea lesne cu altele, s'au pus: 
b în loc de g 
f în loc de 4 
k în loc de a 

l în loc de a 
r în loc de p 
ț în loc de nų 
g în loc de y 

La anul 1817, tot ca să înlocuiască figuri supărătoare, cei 
doi redactori mai înlocuesc o mulţime de slove. Ei începa 
scrie cu litere pe â,ă, v, p, r, h, g, gh, c, ch, sce, și, ti. 

La 1848 în fine, găsim pe copertă: «Cu ajutorul lui Dumne- 
zeu şi cu Înțelegerea Românilor, ne-am curățit scriptura de 
cârligele cele urite chirilice, şi am rămas cu literile cele 
curat româneşti. Adică s'a pus...» etc. 

Tot în numerile din anul 1848, se publică amândouă alfa- 
betele, pentru ca cetitorii obicinuiţi pân'atunci cu grafia 
cirilică, să poată învăţă şi literile latine și să vază cum zic 
editorii: «Comparaţia între literile române şi cele chirilice». 

Inăbuşirea Revoluţiei a lipsit ţara şi de această publicaţie 
foarte importantă, ca de multe altele. 

D. Teleor. 


Mai bine o învoială strâmbă decât o judecată dreaptă. 
— Din popor. — 


e-i trăzneşte unuia în cap, să-și facă o mantă; dar vezi, 
nu ca la toată lumea, ci ca a lui să nu fie la nimeni. 

Şi fără multă zăbavă să și duce la croitor. 

— Bună vreme, meștere, 

— Mulţumesc, boerule. 

— Ştii una? 

— Oiu şti, de mi-i spune. 

— Să mi faci o mantă, dar ca la mine, să nu fie la nimeni. 

— Să prea poate, boerule; numai să nu vii după dânsa în 
nici o zi a săplămânii. 

— Bine, dar câte parale? 

— Din preţ, ne-om împăcă noi repede, că pentru aşă odor, 
un boer, ca d-ta, plăteşte bine și nu se uită, că dă un ban mai 
mult. 

Şi în adevăr, tocmeala s'a făcut în scurt. După ce a dat arvună 
boerul plecă vesel, că are să-și aibă mantaua dorită. 

Au trecut toate zilele săptămânii acelia și boerul, crezând că 
a venit timpul, să se ducă, să primeasă mantaua, a trecut 
iar pe la croitor. 

— Bună vremea meștere. 

— Mulţumesc, boerule. 

— Mantauaii gata ? 

— Are să fie gata; dar ai uitat un lucru: încă nu sa împlinit 
termenul ce mi-ai dat ca să ţi-o gătesc. 

— Ce vorbeşti cai verzi pe pereţi! 

— Ba, de loc. Nu ne-a fost vorba, să nu vii în nici o zi a 
săptămânii ? 

— He, he! Cum văd, d-ta ai de gând să-mi găteşti lucrul 
tocmai la paştele calului. Ai socotit să mă tragi pe sfoară, dar 
asta n'o mai fi! Hai, apucă-te de mantă, cât e lucru cu cinste, 
că de nu, am să te port și prin judecată! 

— Judecată ori nejudecată! Un lucru te rog: să vii, cum ne-a 
fost vorba, că de nu, curat, câți găsești mantaua cu mine, 
zise croitorul zâmbind. 

Trântind uşa de ciudă, boerul eşi și se duse de-a dreptul la 
judecător şi s'a jeluit lui. 

Judecătorul l-a chemat și pe croitor şi apoi i-a întrebat pe 
fievare, cum stă pricina. 

Boerul zise: 

— M'am împăcat cu acest croitor, să-mi facă o mantă, ca la 
mine la nimeni. 

-— Şi-a spus, căți face? mai întrebă judecătorul. 

— Da. 

— Ai auzit, meştere croitor, de ce se plânge d-lui? 

— Am auzit. 

— E adevărat? 

— E preă adevărat; numai un lucru a uitat să spuie. 

— Ce? 

— După vorba, pe care am avut-o, boerul nu trebuia să vie 
în nici o zi a săptămânii. 

— Adevărat e ? boerule. 

— Prea adevărat, dar. . . . . 

— Destul, zise judecătorul, luându-i vorba din gură, şi apoi 
gândindu-se puţin mai adăogă: 

— Dreapta judecată cere ca amândoi să fiţi legaţi alăturea 
cu o funie şi să vise deă drumul din vârful stâncii dela mar- 
ginea oraşului. Dumnezeu va alege cine are mai multă dreptate, 
Zis şi făcut. lată acum pe amândoi împricinaţii legaţi cobză 
unul lângă altul cu o frânghie. La un semn al judecătorului un 
om îi îmbrânci la vale. 

Şi cum povârnişul era repede, se rostogoliau sărmanii, par'că 
ar fi fost o minge, lovindu-se de bolovanii ce veniau în cale. 
Stâlcitură ca a lor mai rar! 

Boerul uitase de mantaua lui cea dișanțată și croitorul de 
vorbe în doi peri. 

Cum se învârtiau ei, când boerul eră dedesubt strigă: 

— Fie, cum ar fi, numai să fie. 

Croitorul, care îi luă iute locul, răspundeă: 

— Vină, când îi veni, că ţi-o dau. 

— De câte ori or [i zis ei asta până în fundul văii, nu știu; 
dar pot să spui că, la sfârşitul drumului erau împăcaţi. 

S'a bucurat şi judecătorul, când a aflat de aceasta și văzând 
că Dumnezeu doreşte pacea între oameni, le-a dat drumul. 

După câtevă zile croitorul, dând boerului mantaua cusută 


www,dacoromanica.ro 


694 ALBINA 


frumos —dar ca la toți oamenii — zise surâzând către mușteriul 


său, care alergase la judecător: 
— Ce zici? Nu-i mai bine o învoială strâmbă decât o 


judecată dreaplă. 
— Asta-i de când lumea. 
V. D. Ştefănescu. 


Nâădâăuţi. 
— ee a 


BOGĂȚIA 


Un sărman tânăr se întâlni odată cu fostul său 
profesor şi i-se tângui cu amărăciune cât de rău 
îi merge şi cum cutare din foștii săi colegi de școală 
se află cu mult mai bine decât dânsul, cum s'a îm- 
bogăţit, pe când el din potrivă duce lipsă de toate. 

«Eşti tu în adevăr atât de sărac? îi zise profe- 
sorul». Tu îmi pari că te bucuri de o deplină sănătate! 
Mâna aceasta, urmă el mai departe care e puter- 
nică și îndemânatică la muncă, ai voi tu să lași 
să ţi-o taie pentru o mie de franci?» «Să mă fe- 
rească Dumnezeu!» zise tânărul «Cum ar puteă să 
îmi vie una ca aceasta în minte!» «Şi ochii tăi, 
urmă profesorul care privesc cu atâta seninătate 
în lumea această frumoasă a lui Dumnezeu, pentru 
câţi bani i-ai da tu în schimb? Și auzul tău, prin 
care străbate cântecul pasărilor și glasul prieteni- 
lor tăi, l-ai schimbă tu pentru comorile unui rege ?» 
—:De sigur că nu!», răspunse tânărul. — «Acum 
dar, urmă profesorul, nu te mai plânge, că ești 
sărac. Tu ai averi cari întrec și cântărese mai 
mult decât toţi banii din lume!>. 

Cât de scumpă este sănătatea. Omul să se roage 
bunului Dumnezeu pentru sănătatea lui şi a ființe- 


lor scumpe lui. 
A. Vântul. 


FE Profesor. 
sf -4 


CLOOS e 


Locul cel mai cald din Europa.—- Cetatea Malaga din Spania 
este locul cel mai cald din Europa. Căldura mijlocie a zilei e 
19.1 grade Celsius, luna cea mai călduroasă, August, are tem- 
peratura de 27.1 grade. 

O circulară (1). 
Domnule Agent, 


In pachetele cu No..... printre alte cărţi pentru biblioteci, 
v'am trimes și o mică broșură intitulată «Napii Porcești sau 
Topinamburii (Heliantus tubercus)» de d-l Dim. Hagi Theodorachy. 

Din cuprinsul acestei cărticele veţi vedeă că această plantă fu- 
rageră se cultivă în Franţa şi Ungaria mai cu seamă, pe o ssară 
mare, pentru valoarea sa alimentară în hrana vitelor, căci con- 
ţine aproape aceleași principii hrănitoare ca şi cartoful. 

Topinamburul sau napul porcese este o plantă rustică, se mulţu- 
meşte și cu pământurile cele mai sărace, rezistentă la secetă ca 
şi la gerurile cele mai simţitoare şi se îmulţeşte cu mare repe- 
ziciune, prin urmare clima ţării noastre îi convine cu desâvârşire 
şi merită să ocupe un loc în sistemul de cultură şi la noi în ţară. 

Vă invit dar să luați măsuri a introduce pe Domeniul ce 
Administraţi şi această plantă în proporţie cu trebuinţele ce aţi 
aveă pentru hrana vitelor şi a o răspândi în viitor şi printre 
locuitorii de pe Domeniile Coroanei. 

Nu cred de prisos a vă atrage atenţiunea cu această ocaziune 
şi asupra introducerii în cultură a unor plante furagere ca Con- 
souda şi Sorghum Sackaratum cari se pretinde că rezistă la secetă 
mai mult ca plantele noastre obișnuite şi că dau un nutreţ bun 
atât verde cât şi uscat. 

Ne veţi arătă dar ce cantitate de seminţe de asemenea plante 
să vă trimit pentru a le cultiva în mic, urmărind şi ţinându-ne 
în curent cu mersul vegetației lor şi dacă rezultatele vor fi bune 
se vor puteă mări culturile treptat cu trebuinţele locale. 

Nu uitaţi că ţinta noastră este de a face toate înncercările şi 
sforţările putincioasepentru a deșteptă pe pirani şi a le îmbunătăți 
traiul, ceeace depinde într'o măsură destul de mare de starea lor. 


Administrator, lon Kalinderu. 


Medicina Poporană 


Reţetă pentru buba neagră, 

Se iau cantităţi egale de săpun bun turcesc de 
spirt, şi var; se amestecă până se face ca o alifie. 
Intro foaie de hârtie vânătă, groasă, se face o tăie- 
tură, prin care să treacă buba în afară. Se pune 
alifia pe bubă şi se ţine acolo, cât ar puteă suferi 
bolnavul; dar dacă pielea cea neagră de pe deasu- 
pra nu se ia, să se pună de vre-o patru-cinci ori 
varul cu săpun. De se usucă alifia, s'o moaie cu 


(1) Adresată agenţilor Domeniilor Coroanei. 

apă şi s'o puie pe bubă. Intâmplându-se ca nici 
atunci să nu se ridice pieliţa, s'o taie cu foarfe- 
cele la margine. După ce se va luă, să se spele 
rana cu ceaiu de ferecă, la care e bine să se adauge 
şi puţine stafide negre. In casul când rana e mare, 
va fi nevoie şi de următoarea alifie, pentru ca să 
se tămăduie: 

Ceară galbenă, 

Răşină albă, 

Zahăr canar, 

Samsacâz, 

Tămâie albă. 


Se ia din toate câte-o lingură de masă. Tămâia 
şi zahărul se pisează în pulbere; sacâzul, ceara și 
răşina se topesc deosebit, se strecoară şi se ames- 
tecă cu unt. Se toarnă apoi prafurile la un loc, şi 
se amestecă cu o lingură curată. Se unge o pete- 
cuță de in sau de cânepă, (de bumbac să nu fie 
că obrintește) și, după ce se spală rana cu ferecă, 
se aplică peticuţa cea unsă cu alifie. Să se spele 
de două ori pe zi. 

Fie rana câi de mare, cu această alifie se tă- 


măduie. 
Xenia. 


Copiii bejivilor sunt pociţi, idioţi şi zac de boale urâte. 

G FAPTĂ BUNĂ 


In seara de 30 Ianuarie a. c. a fost o frumoasă serbare la. 
şcoala de pe Domeniul Coroanei Ruşeţu din jud. Brăila, la 
care au luat parte persoanele mai de seamă din localitate, cum şi un 
mare număr de ţărani. 

Pusă sub patronagiul societății economice culturale «Al. N. 
Lahovary», și dată în beneficiul elevilor săraci și a locuitorului 
lon D. Pană, care a avut nenorocirea să piardă, în timp de 
două luni, soţia și 3 copii, serbarea a întrecut ori ce aşteptare. 
Pe lângă influența morală ce a avut prin cântecile patriotice 
executate de corul şcolar şi prin anecdotele şi bucăţile de teatru: 
«La noi în sat» şi «Moş Ion Roată», jucate tot de elevi, reprezen- 
taţia a adus şi un venit curat de 69 lei și 30 bani, din cari 
Sau dat 19 lei și 40 bani locuitorului sus numit, iar cu restul 
de 50 lei şi încă o sumă dăruită de societate, sau cumpărat. 
haine la 19 elevi şi 5 eleve dintre cei mai lipsiţi. 

Impărțirea acestor ajutoare sa lăcut în ziua de 13 Fevruarie 
a. c. cu ocaziunea unei întruniri organizată de aceeaşi societate - 

Inainte de distribuirea hainelor s'au ţinut trei conferinţe de 
către domnii: D. Popescu, șeful Regiei Domeniului Coroanei, 
învăţător Bălăbănescu şi Preotul Berdan, cari au vorbit despre 
pătulele de rezervă, creşterea vitelor, cultura legumelor. despre 
milostenie şi despre datoria ce au toţi de a se supune şia 
ascultă dp legile ţării, de mai marii lor si de toţi oamenii de 
bine. Disertaţiunile au fost ascultate cu toată luarea aminte, iar 
la urmă locuitorii, devotați ca totdeauna Administraţiei Domeniu- 
lui Coroanei, au adus vii mulţumiri d-lui Jon Kalinderu, pentru 
că se interesează atâta de ei şi face totul pentru bună starea. 
lor. S'au declarat tot deodată gataa primi şi ezecută instrucţiu- 
nile ce li se vor da pentru a preintâmpină lipsurile cauzate 
de recolta rea sau alte împrejurări, fie prin înfiinţarea magazii- 
lor de rezervă, fie printr'o altă măsură, ce va crede mai potrivită. 

Făcând această dare de seamă nu pot să nu insist asupra 
ideii fericite a d-lui Kalinderu de a da societăţilor economice 
şi un caracter cultural. 

Membrii comitetului fiind în continuă legătură cu sătenii, au 
asupra lor o înrâurire mai mare, aşă că sunt mai curând ascultați. 
Ei pot să pună mai uşor la cale diferite îmbunătăţiri şi fapte 
bune, ca cea de sus, care nu e cea dântâi pe acest domeniu. 
Nu e mult decând societatea a mai dat o reprezentaţie în folo- 
sul unor incendiaţi, ajutându-i să-şi refacă gospodările. Atunci 
venitul a fost mai mare, pentru că şi oamenii stăteau mai bine. 

In privinţa activităţii societăţii de pe Domeniul Coroanei Ruşeţu, 
ași mai puteă adăoga, că la îndemnul d-lui Ion Kalinderu a 
cumpărat, în rate, o garnitură de treer, care azi e aproape plă- 
tită, în cea mai mare parte cu din venitul ce a dat, şi servește 
locuitorilor la timp și pe un preţ mai eftin decât plăteau altă- 
dată. Cineva 

Cântecile poporului Român din Bucovina. 


Cărăbuge de pe deal 

Ce vii bădiţă aşă rar; 
Cărăuge de pe şes, 

Aşi veni puică mai des, 

Dar când vreau să viu la voi 
Mă strigă maica 'napui. 


Vino bădiţă Joi seara 

Că atunci ’i dulce gura 
Eacă spun cu jurământ, 

Că am să mă ţin de cuvânt, 


Pentru bădiţa ce mii drag, 
Cale n'am şi cale fac, 
Pentru bădiţa ce-l iubesc, 
Cale n'am şi tot pornesc. 


Dragostea "i ca mierea dulce, 
De unde puşti nu te-ai mai duce; 


Miere dulce ’i dragostea, 
De unde guşti tot ai gustă. 


Trandafir Moldovenesc (1) 
După cine mă topesc,? 
După puica din alt sat 

Că *i dulce la sărutat, 

Că ea "i albă ca o floare 
Inima de drag mă doare. 


Frunză verde foae lată 
Dragostea d'intâiaşi dată, 
Ca garoafa lângă baltă 
Inflorită rourată; 
Dragostea de-a doua oară, 
Mărăcine din ogoare ; 
Sărutarea cea d'întâie, 

"1 fragă dulce de câmpie; 
Sărutarea cea din urmă, 

'I căpşună plină de brumă. 


Gh. Manolescu. 
Vărleni-Vălcea. 


Ey X. 
e TE «Ve 


Bibliografie. 


A apărul broşura a X-a din biblioteca Societăţii «Steaua» 
şi anume: „Ce se poate învăţa dela un drum lung“, de dr. 
T. Simionescu, profesor la Universitatea din Iaşi. Broşura 
aceasta coprinde 13 scrisori ale lui Vasile Dumbravă, fe- 
ciorul popei Dumbravă, dus la învăţălură în străinătate, 
prin care arată tatălui său, cât de înfloritoare sunt satele 
și cât de bine trăiesc oamenii peacolo și ce trebuie făcut 
ca sa fie şi la noi tot aşă. Observaţiuniie, sfaturile şi limba 
din această cărticică ne arată, că d-l Simionescu e un serii- 
tor popular de mâna întâia şi de aceea o recomandăm cu 
toată căldura cititorilor. Să nu se găsească preot şi învă- 
jător, care să n'o citească, căci le va folosi și lor și popo- 
rului în mijlocul căruia trăiesc. Broșura costă numai 0,15 
bani şi se găsește la tofi debitanții de tutun. 

E. 


1) Țăranii români din Bucovina înțeleg prin Moldovan tot ce este românesc gi v rbeşte 
româneşte. Ei nu cunosc o Românie ci cunosc Moldovă din cari spun că se trag cu taţii. 

Informaţiuni 


D-1 M. Vlădescu, Ministrul lustrucţinnii publice şi al Cultelor, 
primeşte audienţe la Minister, Marţea şi Vinerea, dela orele 
10—12 a. m.; d-l Secretar general în toate zilele dela 11—12 
a. m. 

k 
2 * 

Prin deciziune Ministerială, toți absolvenții şi absolventele 
şcoalelor normale de institutori şi institutoare, cari astăzi func- 
ționează ca învățători, au lost excluşi din tabloul celor chemați 
a trece examenul de definitivat pentru anul acesta, rămânând a 
fi chiemaţi atunci când vor fi numiți în învățământul primar 
urban. 

+ y n 

In locul revistei «Cercul studiilor militare» va apare 
« Butetinul militar» peniru Armate și Marine, redactat de un 
Comitet de tineri ofițeri de toate armele, cărora domnul Ge- 
neral Crainiceanu va continua a le arată calea cea bună. 

Comitetul, având în vedere numai interesul armatei, a hotărât 
reducerea abonamentului la 9 lei anual, plătiţi în două rate, 
la mijlocul fiecărui semestru, iar pentru Biblioteci, Lei 8 anual. 

Sediul «Cercului» este în str. Berzei No. 39. București. 


s x 

Marţi, 22 Fevruarie a. c., orele 5!/, seara, sa întrunit comite- 
tul societății culturale „Steaua“ în şedinţă lunară, sub preşiden- 
ţia domnului loan Kalinderu, administratorul Domeniului Coroanii: 

Au luat parte domnii Sp. Haret, Sava Somănescu, I. Procop. 
Dumitrescu, Chr. Negoescu, P. Garboviceanu şi ceilalți membri 
ai comitetului, și s'au luat mai multe hotăriri în privinţa nume- 
roaselor manuscrise prezentate pentru a [i publicate în biblioteca 
populară. S'a decis, de asemenea, că începând din acest an, să 
se trimită, ca premii, tuturor membrilor societăţii câte unul sau 
mai multe exemplare, după putinţă, din cărticele:e ce vor apare 
în viitor. Aceste cărticele se vor distribui atât în scopul ră- 
apândirii lor, cât mai ales pentru a interesă și mai mult pe so- 
cietari la opera ia care contribue. 

Măsura aceasta s'a luat în unanimitate, deşi impune societăţii 
sacrilicii destul de însemnate față de restrânsele mijloace de 
cari dispune, şi se aşteaptă dela ea cele mai bune rezultate. 
Intr'adevâr scopul acestei societăţi find de a desvoltă gustul de 
cetit la ţară şi de a lucră ca acesta să se dezvolte în bine, prin 
răspândirea de scrieri folositoare în locul celor cu tendinţe imo- 
rale sau contrarii statului și ideii naţionale române, e de cea 
mai mare însemnătate pentru răspândirea și întărirea învăţăturii 
în popor. 

Pentru ajungerea scopului, societatea a tipărit până acum 10 
broşuri, din cari sau vîndut 320.000 exemplare, o sumă destul 
de satisfăcătoarei mai ales că mijloacele de vinzare sunt foarte 

restrânse. In lipsa unei legi de colportagiu, desfacerea cărtice- 
lelor s'a făcut prin revizorii şcolari, învăţători, agenţii Regiei 
Monopolurilor statului şi ai Administraţiunii Domeniului Co- 
roanei, cu modestul preţ de 15 bani pentru 96 pagine bine 
scrise. Afară de aceea, societatea a încurajat pe mai mulţi în- 
văţători cari au publicat diferite scrieri şi chiar în şedinţa de 
acum a încuviinţat un ajutor de 60 lei învățătorului Rădulescu 
Codin din Priboeni (Muscel). 

Odată cu trimiterea cărticelelor la membrii societăţii, socie- 
tatea va împărți un apel călduros, în care va arătă nevoia ră- 
spândirei și întăririi învățăturii în popor cum şi importanţa bi- 
bliotecii sale poporale, care e singura în ţară de acest lel. Nu 
ne îndoim că glasul namenilor de bine din capul «Stelei» va 
fi ascultat şi la timp ne vom face o plăcere a publică apelul, 
îndemnând pe cititori să deă tot sprijinul acestei societăţi bine- 
făcătoare şi naționale. 


* * 
* 


Tot Marţi, la ora 6'/, p. m., sa întrunit în localul Admini- 
strației Domeniului Coroanei, sub preșidenţia d-lui I. Kalinderu, 
comitetul revistei noastre D-l Const. C. Popovici-Taşcă, membru 
în comitet gi administratorul revistei, a dat citire situației finan- 
ciare şi a abonaților revistei până în seara zilei de 31 Ianuarie 
a. c. adică pe 4 luni din anul al VIH-lea. A expus asemenea 
diversele demersuri lăcute, pentru bunul mers al revistei, pe 
cari Comitetul le-a încuviințat. 


DE LA SATE 


In ajunul Crăciunului, d-l Ion G. Lahovary, a dat o mare serbare cu 
pom de Crăciun pentru sătenii din comuna Budeşti (jud. Argeş), pro» 
prietatea d-lor George I. Lahovary şi Ion N. Lahovary. 

La orele 8 seara se aprinseră lumânările copacului ce fusese pus în- 
tr'un pavilion din mijlocul grădinei 

La picioarele bradului eră representată cu figuri de gips naşterea 
mântuitorului nostru lisus Christos, iar pe crăci erau agăţate sute de 
obiecte cari de cari mai frumoase, și de jur imprejurul copacului fu- 
sese aşezate foarte artistic o mulţime de jucării destinate a fi împăr- 
tite micilor copilaşi din sat, cari priveau uimiţi la copac, ceeace nu mai 
văzuseră încă până acum. D-l Ion G. Lahovary, în urmă distribui el 
însu-și fiecărui copil câte o jucărie, iar sătenilor le dete diferite obiecte 
din pom. 

Entusiasmul sătenilor pentru proprietari eră de nedescris. 

Preot- 


Ca să scăpaţi de burueni și erburi de pe drumurile gi cără- 
rile grădinei, să presăraţi sare de bucătărie pe aceste cărări. 
“Clorul ce se găseşte în sare, prăpădeşte buruenile. 

Un efect tot aşa de bun îl are și ţiţeiul. 

Albinele și pomii roditori. 


In vechime se credeă că albinile fac mare rău pomăritului. 
intre altele li se aduceau învinuirea că ciupesc fructele, sau fac 
pomii neroditori prin faptul că iau polenul şi nectarul dela flori 

Azi suntem în măsură să cunoaştem mai bine rolul albinelor 
în pomicultură. Contrariu, aceste mintoase insecte, sunt agenţii 
fecondaţiunii pomilor şi a altor plante. 

lată, însă, că Americanii se plâng de albine. Pe lângă folosul 
ce le aduce albina ajutând la fecondaţia florilor, le aduce şi 
pagube, de oarece albinele sunt transmiţătoare ale boalelor 
criptogamice ; boale pe cari le iau dela pomii atinși şi le îm- 
prăştie pe cei sănătoşi. 

La Washington sa făcut următoarea experienţă: sau încon- 
jurat perii înaintea înfloririi lor cu un fel de pânză de sârmă, 
foarte subţire prin care nu puteă să pătrundă nici insectele 
mari nici cele mici, de mărimea albinelor. Intapt albinele nu an 
atacat acești arbori de loc, pe când ceilalţi din prejur cari, nu 
erau acoperiţi cu pânză metalică, erau plini de albine şi de toate 
felurile de insecte. Arborii aceştia au dat o foarte mică recoltă 
de fructe bune. Albinele dusese, dar, cu adevărat, ciupercile 
vătămătoare prin perii cari acoper corpul şi picioarele lor trans- 
miţându-le dela o floare la alta. Pagubele cauzate au fost foarte 
mari; Un mare arboricultor a păgubit întrun an, din cauza 
roilor, 45.000 franci, prin faptul că din 9000 de arbori a pierdut 
1.000 de tone de fructe. Va fi foarte interesant de a se studià 
chestiunea aceasta care e foarte interesantă, adică, dacă albinele 
sau alte insecte de specia și talia lor, mai propagă şi alte boale. 
Această chestiune interesează pe ori şi care arboricultor. sau 
amator de grădină fructiferă. Din lume. 


MUL'ȚUMIRI 


Părintele D. T. Popescu, parohul bisericii din comuna Glodeanu Sili- 
ştea, jud, Buzâu aduce călduroase mulțumiri d-lor D Rădulescu pro- 
prietar şi Ilie Petrescu, mecanic, cum şi doamnei Steliana I. V. Popescu 
pentru mai multe daruri făcute bisericii. 

* 
* bal 

I. F. Popescu învățător diriginte al şcoalei Mierleşti-Olt. în numele 
sătenilor şi al copiilor dela şcoală, aduce călduroase mulțumiri d-lui C. 
Gabunea, inginer şi proprietar în sus zisa comună, căci cu ocazia în- 
finţării bâncei populare a ajutat mult atât intelectual cât şi material; 
iar la examen a donat școalei peste 61 volume cărţi, dintre care parte 
s'au dat elevilor meritoşi, iar parte s'au oprit pentru bibliotecă. 

a 


Gheorghe I. Udrea, comptabilui băncei populare «<Şoimu>, com. Rā- 


cătău, jud. Bacău, aduce vii mulţumiri d-lor Alecu Gheorghiu şi Alexan- 
dru Sdrobiş, de oarece pe cheltuiala d-lor au legat flexibil în piele, cal- 

culatorul de dobânzi al băncei populare «Soimu», apoi d-nii A. Gheor- 
ghiu în calitate de censor şi A. Sdrobiș, preşedintele băncei, sunt nişte 
aprigi luptători pentru ridicarea stărei materiale şi morale a sătenilor, 
sprijinind din toate puterile, atât materialiceşte cât şi moraliceşie, fiind 
devotați cu totul acestei binefăcătoare instituţiuni. 

Li 


* * 

Banca Populară «Avântul» din com. Beuca, jud. Teleorman, primind 
de curând donaţiunea de o sută lei din partea d-lui Censt. A. Berindei, 
Preşedintele de Onoare al acelei Societăți; în numele Consiliului de 
administrație, d-l Nicolae Potlogeanu, Secretar-comptabil la sus numita 
Bancă, aduce <binevoitorului donator», cele mai adânci şi respectoase 
mulțumiri, exprimându-i veșnică recunoștință, 


Licitaţiuni 


La Eforia spitalelor civile din București, se vor ţine următoarele li- 
citaţiuni, pentru 1905—1906: 

1) La 12 Martie 1905 orele 10 a. m., pentru făină şi griş. 

2) La 14 Martie 1905 orele 10 a. m., pentru deşertatul latrinelor. 

3) La 15 Martie 1905 orele 10 a. m., pentru untura de porc. 

4) La 16 Martie 1905 orele 10 a. m., pentru coloniale. 

5) La 7 Aprilie 1905 orele 10 a. m., pentru 90 stânjeni cubi lemne de 
foc, necesare Spitalului Ploeşti. 


In ziua de 24 Martie 1905, ora 10:/, a. m., în comptul d-lui Dumitru 
Roman, pentru închirierea prăvăliei No. i din imobilul Eforiei (Casa 
Dancovici) din strada Sf. Vineri No. 2, colţ cu Calea Moșilor, din Ca- 
pitală, pentru restul periodului de închiriere, cu începere dela 23 Aprilie 
1905, pănă la 23 Aprilie 1906. 

aranţie pentru admitere la licitaţie este de lei 600. 

Supra oferte nu se primesc, 


= * 

In ziua de 29 Martie 1905, ora 10'/, a. m, pentru închirierea pe ter- 
men de 3 ani, cu începere dela 23 Aprilie 1905, a următoarelor imobile 
şi anume: 

: Din Bucureşti.» -— 1) Prăvălia No. 3 din palatul Băilor Eforiei, de pe 
Bulevardul Elisabeta, garanţie provisorie lei 700. 

2) Pivniţa de sub prăvălia No. +, din palatul Băilor Eforiei,” garanţie 
provisorie lei 75. 

3) Casa din strada Labirint No. 76, compusă din Z apartamente, se 
închiriază în total sau în parte, garanţie provisorie lei 300. 

«Din Sinaia.» — 4) Pavilionul Sf. Ana, garanţie provisorie lei 25. 

5) Pavilionul și popicăria dela pescărie, garanţie provisorie lei 75. 

Supra oferte nu se primesc 

Pentru orice informaţiuni, d-nii amatori se pot adresă la Serv, bu- 
nurilor Eforiei, în zilele şi orele de lucru. 


Puneti var la sfeclă.— Varul ajută la formarea rădăcinilor, a frun- 
zelor, şi la întreaga dezvoltare a sfeclei. El grăbeşte transformarea 
materiilor nutritive în pământ, transformă materiile vătămătoare 
în materii nevătămătoare, afânează pământul, înlătură insectele 
vătămătoare sfeclei precum şi diferitele ei boale, de pildă cangrena 
rădăcinilor, etc. Este un inamic neîmpăcat al rematodelor (vermi 
de sfeclă). Pământurilor cari au mai puţin de 5 părţi la sută 
var, să se adaoge numai decât var, ori moloz. Din cel din urmă 
mai mult, iar din cel dintâiu mai puţin. 

„STEAUA“ 


Societatea «Steaua» are de scop a lucră pentru 
întinderea învățăturii în popor, prin tipărirea și 
răspândirea de scrieri și publicaţii morale, pa- 
triotice și de folos practic, și pentru împiedeca- 
rea, prin toate mijloacele legiuite, a răspândirii 
de scrieri şi publicaţii imorale, sau cu tendinţe 


contrarii statului şi ideii naţionale române, 

Cotizaţia este de cel puţin doi lei pe an, iar pentru învăţători 
preoţi rurali şi săteni, de cel puţin un leu pe an. Fie-care mem- 
bru este îndatorat ca, în cel d'intâiu an după primirea sa, să facă 
a se primi în Societate cel puţin alţi doi membri noi. 

Cererile de înscriere, însoţite de cotizaţia pe un an, se pot a- 
dresă d-lui Spiru C. Haret, strada Verde, București. 

Comitetul: Președinte, loan Kalinderu, Președintele Academiei Ro- 
mâne.— Vice-preşedinte, Sava Șomănescu, mare proprietar, fost senator.— 
Administralor şi casier, Spiru C. Haret, fost Ministru, profesor uni» 
versitar. — Secretar, Const. Banu, profesor secundar, fost inspector şco- 
lar. — Membrii: Petre Gârboviceanu, fost Administrator al Casei Sf, 
Biserici Autocefale Ortodoze Române, profesor la Seminarul Central 
şi director al Şc. Normale a Societăţii pentru învățătura poporului 
român; I. Dimitrescu Procopie, fost senator, fost Primar al Capitalei; M. 
Vlădescu, Ministru, profesor universitar; Cristu S. Negoescu, admini- 
sirator al Casei Şcoalelor, profesor secundar; Dim. Cecropid, institutor.— 
Cenzori, Const, Alimâneşteana, inginer de mine; Preotul econom Const. 
Ionescu, profesor secunaar; Const. Alexandrescu, institutor. 

Toți acei cari ne cer programe, regulamente sau 
îndrumări, sunt rugați a ne trimite “costul lor, de 

oarece nu expediem nimănui nici cu ramburs nici 
pe credit. 

Preţurile sunt cele următoare: 

Programa analitică pentru școlile urbane lei 1,20 


> $ = Turale, 1,20 
„normale 
” de învăţători Și învăţătoare ERR. 2300 


Indrumări pentru institutori și învăţători, 
privitoare la modificările aduse 
programei.. ... . > 0,50 

Regulamentul pentru aplicarea legei asupra 
învățământului primag şi normal 
primar. Bi » 0,60 

Idem pentru administrația "interioară a 
școalelor normale de învăţători şi 


învăţătoare 3 » 1.20 
Idem idem “șeoalelor primare urbane. - „ 0,60 
ldem idem n m rurale.. . „ 0,60 

„NAŢIONALA“ 


SOGIETATE GENERALĂ DE ASIGURARE, BUCUREŞTI 
Capital în acţiuni întreg vărsat în 


D=) aura Sorel Lei : 2.000.000 
Da Fonduri de reservă 

compuse din prim 
—$>)] şi daune „2 13195568876 
mo Idem format din capi- 

tal şi alte rezerve » 1.075.842 60 
-f Total în aur Lei 7.052.531.386 
—5) Daune plătite. . . . Lei 33.000.000 


Vice-preşedinte A. Băicoianu. 
Dir. general E. Griinwald. 
„NAȚIONALA“ asigură contra in- 
cediului, a «<grindinei», contra riscu- 
| lui pierderii valorilor. Asigurările 
pentru viaţă sunt primite in toate 
aj combinaţiunile obișnuite ca : «cas de 
Ee moarte, supraviețuire, zestre şi rentă». 
— Sediul social în palatul Boeietăţii din 
str. Doamnei No 12, Bucureşti. Re- 
"e presentanță generală în Bucureşti, 
—$5) str. Smârdan No. 4. Agenţii în toate 
oraşele din ţară. 


AVEM 6 SCGALĂ GRTGDGXĂ 
SÂNTA ELENA 


Bulevardul Neatârnărei, 75 

cu internat şi externat 

I. Şcoală snperioară de educaţie şi menaj. Ko” 
Limbile Franceză, Germană vor- (a 


CE 
R- 


bite, muzică, pictura, pian, croitorie f3, 
de iamilie. Bucătărie, cultura gânda- , 


cilor şi borangicului. 

IL. Croitorie practică. Se învaţă croi- [&— 
toria în 3 ani. Se lucrează rochii bine e 
şi eftin cu o singură probă. 5 

III. Ţesăturie. Lână, bumbac, mătase, ta 
ştofe de haine şi tot felul de pânzeturi (32— 
şi uniforme pentru şcoli. 733 

. . . . cpa 

IV. Tricotaj. Flanele, fuste,jambiere. 3? 
ciorapi de lână şi bumbac. (Zi 

Se primeşte lână pentru dărăcit, (23,— 
făcut caere şi tors. f 

Se primeşte gogoşi pentru tras) 
borangicul cu maşini sistematice. 

Fondatorul şeoalei, 


Preotul Iconom, E. IONESCU. 

ca 

xi Cel mai mare şi vast magazin şi singurul care vinde eftin. e 

23S Dilnic sosesc Incălțăminte Negre și Colori, pentru Bărbaţi, Dame şi Copii Bo 
din propria noastră Fabrică, lucrate de noi. 


— $ 
i 


t ». » -» Nasturi yi] 
= bi » Lack cu Elastic sau Şireturi » 1 
i » » » Nasturi >» 1 
» Chevreau cu Elastico tei] 
par » DO’ Nasturi pi'i 
BES Preţuri corente 


> » » >» Botoni > 


Preţuri corente la Ghete de Bărbaii: 
de Vax cu Elastic sau Şireturi Lei 10.95, 11.95, 12 95, 13.95. 


la Ghete de Dame: 


de Chevreau negre cu ireturi Lei 10.95, 12.95, 13.95. 
11.95, 12 95, 13.95, 14.95, 15.95. 


2.95, 13.95, 14.95. 15.95. 
2.95, 13.95, 14.95. 
3.95, 14.95, 15.95. 


2.95, 13.95, 14.95- 
3.95, 14.95, 15.95. 


E- > » Colori » > » 1295, 1395, 14.95, 15.95. 
— » Gems cu Nasturi şi Șireturi » - 7.95, 8.95, 9.95. 
e Pantofi de Chuvreau albidecoltaţi» 8.95, 6.95. 
Idem cu Şireluri şi Nasturi » 6.9, 7.95, 895. 
= Idem de Lack diferite forme » 5.95, 6.95, 7,95, 8.95, 9.95. i 


şi Negre pentru Dame Lei 2.50. 


ir » Bărbaţi » 2.95. 
Rupându-se la incercare, se dă altă 
pereche. 


Magasin la toate Sezoanele, Calea 
Vicloriei No. 27, alături de Poliţia 
Capilalei, Bucuresci. 

Inst. de Arte Grafice Carol Gâbl S-sor I. St. Rasidescu, Str. Doamnei. 16. —13.206 

Rayon de Lingerie pentru Dame şi Bărbaţi ou 
In tot deauna se găseso mari cantități de mănuși Glace, Albe, Colori, 


preţuri fabulos de eftine. 


| 5 | 
Cupon de reducţie pentru cititorii Albinei 


i 
Cititorii revistei vor avé un scădămint de e 
5%/, din preţurile însemnate, presentând 33 
cuponul. a 
i 
m 

P 

